cyanic-selkie/wikianc huggingface dataset:
Bryan Forbes
Forbesin ensimmäinen ohjaus oli Viattomat vuodelta 1961. Hänen ohjauksensa ja käsikirjoituksensa Lukittujen ovien takana (1964) toi hänelle Edgar-palkinnon. Hän jatkoi uraansa Britanniassa läpi 1960-luvun ja matkusti myös Hollywoodiin, jossa syntyi Kuningasrotta (1965).
Forbesin myöhempään tuotantoon kuuluvat muiden muassa Stepfordin naiset (1975), Lasikenkä ja ruusu (1976), Yli esteiden (1978) ja tv-minisarja Vakoilupeli (1990).
Forbes kirjoitti myös toistakymmentä kirjaa, muun muassa kaksi elämäkertaa. Hän sairasti MS-tautia vuodesta 1975 lähtien. Hänestä tehtiin Brittiläisen imperiumin komentaja (CBE) vuonna 2004.
Kauko Kauppinen
Kauko Kalervo Kauppinen (s. 12. tammikuuta 1940 Vihti) on suomalainen entinen koripalloilija.
Kauppinen kuului Suomen koripallomaajoukkueeseen, joka edusti maata Tokion olympialaisissa 1964. Suomessa 187 cm pitkä Kauppinen edusti Helsingin NMKY:tä.
La Flèche Wallonne 2019
Julian Alaphilippe voitti La Flèche Wallonnen toisen kerran peräkkäin kukistettuaan Jakob Fuglsangin niukasti loppukirissä. Diego Ulissi sijoittui kolmanneksi.
Samana päivänä ajettiin myös 22. naisten La Flèche Wallonne. Siinä Huy toimi sekä lähtö- ja maalipaikkana, ja matkan pituus oli 118,5 kilometriä. Kilpailu kuului UCI Women's World Touriin.
Anna van der Breggen voitti kilpailun viidennen kerran peräkkäin. Hän ohitti johdossa olleen Katarzyna Niewiadoman viimeisen 200 metrin aikana. Annemiek van Vleuten sijoittui lopulta toiseksi ja Annika Langvad kolmanneksi.
Soidensuojelualue
thumb|220px|Keväistä Martimoaapaa [[Tervolassa.]] Soidensuojelualue on luonnonsuojelulailla suojeltu suo. Soidensuojelualueiden avulla pyritään säilyttämään suoluonnon monimuotoisuutta ja maisema-arvoja, tukemaan suoluonnon kestävää käyttöä sekä edistämään soiden tutkimusta ja tuntemusta. Hakkuut, ojitukset, rakentaminen ja kaikenlainen suoluontoa muuttava maankäyttö on kiellettyä soidensuojelualueilla. Sen sijaan esimerkiksi tiettyjen lajien metsästys voi joissain tapauksissa olla sallittua.
Soidensuojelualueet pyritään sijoittamaan niin, että ne kattavat koko suomalaisen suoluonnon kirjon. Suoluontotyypit ja soiden lajisto vaihtelevat Suomen eri osissa johtuen mm. ilmastosta ja topografisista tekijöistä. Esimerkiksi Itämeren rannikon maankohoama-alueille syntyvät suot ovat aivan erilaisia kuin Pohjois-Lapin palsasuot.
Jotta soidensuojelu olisi kustannustehokasta ja järkevää pitkällä aikavälillä, on soidensuojelualueet rajattava siten, että ne muodostavat hydrologisia eli vesitaloudellisia kokonaisuuksia. Suoluontotyypit ja suolajisto ovat riippuvaisia suon veden korkeudesta. Jos suo kuivuu, sen luontotyypit ja lajisto katoavat. Yksittäinen suo kerää vetensä usein laajalta alueelta ja muodostaa suoaltaan. Tämän vuoksi hakkuut tai ojitukset suon tietyssä osassa johtavat koko suon vesitalouden muuttumiseen, suon kuivumiseen ja suoluonnon katoamiseen.
Vuonna 2015 suojeltujen soiden verkosto kattoi 1,2 miljoonaa hehtaaria eli noin 13 % koko Suomen soiden pinta-alasta. Tässä laskelmassa ovat mukana kaikki suojelustatuksen saaneet suoalueet: suojelualueiksi on tulkittu luonnonpuistot, kansallispuistot, soidensuojelualueet, lehtojensuojelualueet, muut luonnonsuojelualueet, luonnonsuojelulailla suojellut luontotyypit, vanhojen metsien suojelualueet, erämaa-alueet, valtion retkeilyalueet, muut lakiin perustuvat suojelualueet, Metsähallituksen suojelumetsät sekä kansallis- ja luonnonpuistojen kehittämisohjelman, soidensuojeluohjelman, lehtojensuojeluohjelman, vanhojen metsien suojeluohjelman ja lintuvesiensuojeluohjelman kohteet. Suojellusta suopinta-alasta vuonna 2022 noin 0,5 miljoonaa hehtaaria on Metsähallituksen eli valtion hallinnoimia soidensuojelualueita.
Suojellut suot painottuvat Pohjois-Suomeen sekä karuihin avosoihin.
Esimerkkejä soidensuojelualueista
Yllä mainituista soidensuojelualueista muualla:
Siikaneva, Isoneva, Teerisuo-Lososuo, Martimoaapa-Lumiaapa-Penikat.
Esimekkejä muualta maailmasta
Muualta maailmalta esimerkkejä luonnonsuojelullisesti merkittävistä soista ovat monet mangrovemetsien ympäristössä sijaitsevat trooppiset mangrovesuot. Nämä alueet ovat tärkeitä hiilidioksidin vähentämisen ja sitä kautta ilmastonmuutoksen kannalta. Ne ovat merkityksellisiä myös myrskyjen ja niiden aiheuttaman eroosion estämisessä. Brasiliassa on laaja Pantanalin suomaa, josta osa on suojelualueella. Etelä-Afrikassa on Isimangalison luonnonpuisto, joka on suurelta osin suoaluetta ja kuuluu Unescon maailmanperintöluettoloon. Suoalueita sisältäviä kansallispuistoja ovat Biebrzan kansallispuisto Puolassa, Butrintin kansallispuisto Albaniassa, Evergladesin kansallispuisto Yhdysvalloissa ja Kakadun kansallispuisto Australiassa.
Soiden suojeluohjelmat
Suomessa 1960-luvulla tehtiin soiden aluejako ja tämän jälkeen suunniteltiin ensimmäiset alueelliset soiden suojeluohjelmat. Etelä-Suomen osalta syntyi soiden säilyyssuunnitelmia 1966. Pohjois-Suomen osalta vastaava suunnitelma tuotiin julki 1969. 1970-luvu alkupuolella Metsähallitus rauhoitti monia suoalueita, jotka oli määritelty aarnialueiksi, luonnonmetsiksi tai ojitusrauhoitusalueiksi. Valtakunnallinen soiden suojeluohjelman suunnitelman toi julki 1977 maa- ja metsätalousministeriön soidensuojelutyöryhmä. Hallitus päätti valtakunnallisen soiden suojeluojelman pääpiirteistä 1979. Soiden suojeluohjelmaan on tehty uusia maastokartoituksia vuoden 2014 tienoilla. Samoihin aikoihin on suunniteltu soiden suojeluun täydennysohjelma. Tämän jälkeen soiden suojeluohjelma on ajateltu toteuttaa kahdessa vaiheessa niin, että ensimmäisessä vaiheessa panostetaan ensisijaisesti tärkeimmin suojelun tarpeessa oleviin Etelä-Suomen suoalueisiin.
Irlannissa on eräänlainen soiden suojeluun liittyvää toimintaa edistävä neuvosto.
Leukos Limen
Leukos Limen (, ”Valkoinen satama”) voi viitata seuraaviin antiikin aikaisiin paikkoihin:
Rainha de Portugal (1875)
Rainha de Portugal oli Portugalin laivaston vuonna 1875 vesillelaskettu Mindello-luokan siirtomaasluuppi eli aviso.
Valmistus
Alus tilattiin Thames Ironworks and Shipbuilding Companyltä Lontoosta. Alus laskettiin vesille 16. lokakuuta 1875.
Palvelus
Alus romutettiin vuonna 1910.
Ái Vân
Ái Vân (s. 1954 Hanoi, Vietnam) on vietnamilainen iskelmälaulaja, joka tunnettiin parhaiten kultakaudellaan, 1970–80-luvuilla. Ái Vân opiskeli musiikkia Hanoin konservatoriossa vuosina 1969–1978. Vuonna 1990 hän alkoi esiintyä Saksassa ja Yhdysvalloissa. Vasta vuonna 2002 hän palasi takaisin Vietnamiin. Vuonna 2016 hän julkaisi kolmesataasivuisen omaelämäkertansa.
Magic: The Gathering
Magic: The Gathering, lyhyesti Magic tai MTG, on maailman ensimmäinen keräilykorttipeli. Se on Richard Garfieldin kehittämä ja Wizards of the Coast -yhtiön vuonna 1993 julkaisema. Peli aloitti kokonaan uuden keräilykorttipelien genren. Nykyään aktiivisia pelaajia arvioidaan olevan maailmanlaajuisesti ainakin noin kaksitoista miljoonaa. Peliä voidaan pelata myös ammattimaisesti, sillä yhtiön sponsoroimat turnauspalkkiot ovat erittäin huomattavia. Osa pelaajista pelaakin Magicia ammatikseen. Myös Suomessa on aktiivinen Magic-yhteisö, ja suomalaiset ovat menestyneet kansainvälisissä turnauksissa kohtuullisesti.
Peli sijoittuu fantasiamaailmaan. Korttipeleille ominaisesti peliin sisältyy satunnaiselementti. Erilaisia kortteja on yli kymmenen tuhatta ja uusia tulee noin 600 vuodessa. Ne näyttävät monin tavoin tavallisilta pelikorteilta, mutta niihin on painettu lukuisia hyvin monimutkaisiakin sääntöjä, joiden yhteisvaikutukset pelin huomattavan pitkien perussääntöjen kanssa ovat joskus kokeneellekin pelaajalle arvaamattomia. Pelaajat omistavat tyypillisesti vain murto-osan näistä korteista, sillä jotkut kortit ovat hyvin harvinaisia ja niiden jälleenmyyntihinnat ovat huomattavia (arvostetuimman kortin, Black Lotuksen arvo on noin $10000 - joskin myyntiarvoltaan arvokkaampia kortteja on useita, joista listahinnaltaan korkein on Summer 3rd. Editionin sininen virhepainos Hurricanesta. "Blue Hurricane" on arvoltaan reilusti yli $10000).
Kortteja on julkaistu lukuisilla kielillä, ei kuitenkaan suomeksi. Erikieliset kortit ovat keskenään tasa-arvoisessa asemassa ja niitä voidaan käyttää sekaisin samassa pakassa.
Pelin aloitus
Pelaajan täytyy ennen peliä koota itselleen pakka, joka on erilaisista korteista laadittu toimiva kokonaisuus. Tämä on monessa mielessä pelin vaativin osa, sillä vaihtoehtoja on käytännössä loputtomasti. Pakassa täytyy olla vähintään 60 korttia (ylärajaa ei ole), sekä samanlaisia kortteja pakassa saa olla korkeintaan 4 kpl (perusmaita lukuun ottamatta). Tästä poikkeuksena ovat erilaiset peliformaatit, kuten esimerkiksi Singleton (Highlander) missä kutakin korttia saa olla vain 1 kpl.
Pakan kokoamisen jälkeen aloitetaan peli. Kumpikin pelaaja edustaa voimakasta velhoa tai maagia, joka pyrkii vähentämään vastustajan elinvoiman (life) kahdestakymmenestä nollaan. Pelaaja voi hävitä pelin myös korttien loppumiseen pakasta tai jollakin muulla vaihtoehtoisella tavalla. Magic vaatii tarkkaa resurssien tasapainottamista ja omien tekojen vaikutusten arviointia.
Alussa pelaajat asettavat korttipakkansa pöydälle ja nostavat seitsemän korttia. Jos kortit eivät ole mieluisat, voi pelaaja sekoittaa pakan uudelleen ja nostaa uudet kortit. Tätä sanotaan Mulliganiksi. Riippuen kulloinkin pelatusta pelityypistä, tämän jälkeen nostetaan joko seitsemän korttia, tai sitten yhden kortin vähemmän kuin edellisellä kerralla (toisella kerralla kuusi, kolmannella viisi ja niin edelleen). Ilman kortteja ei voi aloittaa. Kumpikin pelaaja käy vuorollaan läpi määrätyn vuorojärjestyksen, jonka puitteissa hän pyrkii pelaamaan loitsujaan.
thumb|257px|Yksi 'Magicin' alkuaikojen keskeisistä olennoista, Force of Nature.
Korttityypit
Koska kortteja, erikoisuuksia, ryhmiä ym. on niin paljon, on paras aloittaa käymällä ne läpi.
Värit
Magic- kortit jaetaan viiteen väriin, jotka edustavat erilaisia voimia ja elementtejä:
Värit ovat pelin perusryhmitys. Kaikki kortit kuuluvat väreihin, paitsi Maat (Lands) sekä suurin osa Artifakteista (Artifact). Maat ovat resurssi, jolla tuotetaan tietyn värin manaa ja Artefaktit ovat erilaisia tavaroita, varusteita ja koneita. Yleensä pakoissa on vain yhtä, kahta tai kolmea väriä, sillä mitä enemmän niitä on sitä vaikeammaksi järkevästi pelattavan pakan kasaaminen muuttuu. Yksi suuri elementti pelissä on löytää mahdollisimman toimiva yhdistelmä kortteja pakaksi, käytettyjen värien määrän rajoittaminen yksinkertaistaa tätä prosessia.
Iilijärvi (Sastamala)
Iilijärvi on Pirkanmaalla Sastamalassa Kankarinmaalla sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Portugali lasten Eurovision laulukilpailussa
Portugali on osallistunut Lasten Eurovision laulukilpailuun seitsemän kertaa, ensimmäisen kerran vuonna 2006. Portugali piti vuoden 2007 kilpailun jälkeen taukoa kilpailusta ja se palasi vuoden 2017 kilpailuun. Portugalin paras sijoitus on vuodelta 2022, jolloin se sijoittui kahdeksanneksi Nicolas Alvesin esittämällä kappaleella "Anos 70".
Iilijärvi (Sastamala)
Maantiede
Ovaalin muotoisen järven pinta-ala on 1,2 hehtaaria ja sen halkaisija on 150 metriä. Järveen laskee ympäröivältä suolta ojia ja sen laskuoja lähtsee järven lounaisrannalta. Se on 800 metriä pitkä laskuoja, joka yhtyy Kankarilta laskevaan ojaan. Se yhtyy myöhemmin Karpalistonjokeen ja laskee sen jälkeen Tupurlanjärveen.
Järven rantaviiva on 0,42 kilometriä pitkä ja rannan ympäristö on pääosin moreeni- ja kalliopohjaista metsämaastoa, mutta rannat ovat soistuneet. Rannalla ei ole rakennuksia eikä sinne johda tietä.
Magic: The Gathering
Perusmaat (Basic Lands) ja Lumiset perusmaat (Basic Snow Lands)
Perusmaat ovat pelin tärkein resurssi. Metsä (Forest) tuottaa vihreää manaa, Vuori (Mountain) tuottaa punaista manaa, Saari (Island) tuottaa sinistä manaa, Tasangot (Plains) tuottaa valkoista manaa ja Suo (Swamp) tuottaa mustaa manaa. Toisin sanoen, peliä on melkein mahdotonta voittaa ilman Maita. Lumisilla perusmailla ei sinänsä ole eroavaisuutta Perusmaiden kanssa, mutta näitä on ilmestynyt vain sarjoissa Ice Age sekä ColdSnap.
Erikoismaat (Lands)
Näillä on erilaisia ominaisuuksia kuin perusmailla. On myös olemassa eräänlaisia Basic land - landeja esim. Land - Swamp / Land - Mountain Swamp
Loitsut (spells)
Loitsut ovat kortteja, mihin Maiden antamat manaresurssit käytetään. Loitsuilla on eniten alaryhmiä; Olennot (Creatures), Manaukset (Sorceries), Pikaloitsut (Instants), Artifaktit (Artifacts) sekä Lumoukset (Enchantments). On myös olemassa Artifaktiolentoja (Artifact creatures), jonkun lajin omia loitsuja (Tribal) sekä Planeswalkerit eli eräänlaiset pelaajakortit (Planeswalkers)
Olennot (Creature spells)
Olentojen tarkoitus pelissä on hyökätä vastustajan elämäpisteet nolliin sekä puolustaa pelaajaa. Olennon oikeassa alakulmassa oleva lukumäärä kertoo olennon hyökkäysvoiman (vasen numero) sekä kestävyyden (oikea numero). Kun olento hyökkää pelaajaan, sen pelaajan elämäpisteistä vähennetään olennon hyökkäyspisteiden verran vahinkoa. Kun olento tulee torjutuksi, torjuva olento ja hyökkäävä taistelee keskenään; kummankin olennon kestävyyspisteistä vähennetään toisen hyökkäyspisteet. Kun kestävyys putoaa nollaan, olento tuhoutuu. Selvinneen olennon kestävyys palautuu vuoron lopussa.
Planeswalkerit
Planeswalker-korttityyppi esiteltiin Lorwyn -korttisarjassa. Planeswalkerit pysyvät pelissä niin kauan kuin ne ovat uskollisia niitä hallitsevalle pelaajalle. Uskollisuutta (Loyalty) mitataan counttereina, joita planeswalkerilla on. Counttereita voidaan lisätä tai vähentää käyttämällä planeswalkerin eri kykyjä (abilities). Kun planeswalkerin uskollisuus putoaa nollaan, planeswalker haudataan sitä hallitsevan pelaajan hautausmaalle (graveyard). Pelaaja voi käyttää vain yhtä planeswalkerin kykyä oman vuoronsa aikana. Planeswalkerin voi tappaa kohdistamalla siihen hyökkäyksen. Mikäli vahinkoa pääsee Planeswalkeriin asti, sen uskollisuus vähenee vahingon määrän verran.
Muuta
Pelin säännöt ovat hyvin pitkät ja niihin on julkaistu lukematon määrä korttikohtaisia lisäyksiä. Tämän vuoksi kokenutkin pelaaja joutuu usein tarkistamaan oikean pelijärjestyksen säännöistä. Pulmia aiheuttavat esimerkiksi monimutkainen loitsujen ajoitusjärjestelmä, jolla määrätään eri korttien vaikutusten selvittämisjärjestys (resolve). Järjestelmää on yksinkertaistettu, mutta se aiheuttaa edelleen jonkin verran hämmennystä.
Peliä voidaan pelata myös erilaisilla sääntövariaatioilla. Näitä ovat mm. useamman kuin kahden pelaajan moninpelit (multiplayer) ja vaihtoehtoiset pakkojenrakennustavat.
Magiciä voi pelata myös Internetissä (Magic Online), johon kortteja päivitetään sitä mukaa kun niitä ilmestyy. Internet on muutenkin nykyään tärkeä kommunikointiväylä Magicin pelaajille. Magicin fantasiamaailmasta on kirjoitettu myös kirjoja.
Kritiikkiä
Pelin valmistanut yhtiö on patentoinut Yhdysvalloissa pelin monet osat. Tätä eivät kaikki ole katsoneet hyvällä. Pelissä käsitellään monia uskonnollisia ja okkultistisia teemoja, jota kristillinen oikeisto on Yhdysvalloissa kritisoinut.
Dikhilin alue
Dikhilin alue on hallintoalue Djiboutin lounaisosassa. Sen hallinnollinen keskus on Dikhilin kaupunki. Alueen pinta-ala on 6 800 neliökilometriä ja asukasluku 88 900 (vuonna 2009, väestönlaskenta).
Maantiede
Dikhilin alue käsittää 30 prosenttia Djiboutin pinta-alasta. Se rajoittuu koillisessa Tadjourahin ja idässä Artan ja Ali Sabiehin alueisiin sekä etelässä ja lännessä Etiopiaan. Maisemaa leimavat ylängöt ja tasangot.
Ilmasto on kuiva ja kuuma. Keskilämpötilat vaihtelevat 26 ja 30 asteen välillä. Vuotuinen sademäärä on 150–190 millimetriä. Kasvillisuus on ruoho- ja pensasaroa.
Hallinnollinen jako ja asutus
Alue jakautuu Dikhilin prefektuuriin sekä As-Eylan, Mouloudin ja Yobokin aliprefektuureihin. Prefekti ja aliprefektit ovat valtiovallan edustajia. Alueella on vaaleilla valittava itsehallintoelin.
Dikhilin alueella asuu 10,9 prosenttia Djiboutin väestöstä. Kaupunkiväestön osuus on 30,0 ja nomadien 46,7 prosenttia.
Liikenne, talous ja palvelut
Dikhilin kautta kulkee Djiboutista Etiopian rajalle johtava päällystetty maantie. Paikallisia elinkeinoja ovat karjanhoito ja maanviljely. Palveluihin kuuluvat ala- ja yläkoulut, lyseo, tekninen lyseo, sairaala, kolme terveyskeskusta ja neljä terveyasemaa. Dikhilissä on sähkö- ja vesijohtoverkot.
Nähtävyydet
Alueen nähtävyyksiin kuuluu Abhejärvi flamingoineen, kulttuurimaisemineen ja arkeologisine löytöpaikkoineen. Garabayisissa on muinaisia kalliopiirroksia.
Visions
Visions on Stratovarius-yhtyeen kuudes albumijulkaisu, joka julkaistiin vuonna 1997. Se on monien mielestä yhtyeen todellinen läpimurtolevy, jolla Stratovarius pääsi yleisön tietoisuuteen. Levy sisältää hittikappaleen ”Black Diamond”. Teosta pidetään yleisesti Power metal -klassikkona, ja sillä on suuri vaikutus moderniin metallimusiikkiin.
Kappaleet
Sävellykset: numerot 1–10 ja 13 Timo Tolkki.
Bonuskappaleet:
M/S Svea Regina
M/S Svea Regina tilattiin Ranskasta Dubigeon Normandien telakalta vuonna 1970. Tilaajana oli alun perin Siljavarustamo, mutta se siirrettiin Rederi AB Svealle ennen Svea Reginan valmistumista. Samanlaisia aluksia oli tilattu kaksi kappaletta, joista toisen tilaussopimus siirrettiin Suomen Höyrylaiva Osakeyhtiölle.
Käyttöhistoria
Vuonna 1975 uuden M/S Svea Coronan valmistumisen myötä Svea Regina siirrettiin Norrtälje–Maarianhamina–Turku-reitille, jossa se palveli linjan lakkauttamiseen asti. Vuonna 1977 Svea Regina rahdattiin CNAN:lle Algerian ja Ranskan välille ja asetettiin vuonna 1978 Turku–Tukholma reitille.
Alus myytiin vuonna 1978 Suomen Höyrylaiva Osakeyhtiölle, joka nimesi aluksen Reginaksi. Alus jatkoi liikennöintiä Turku–Tukholma-reitillä, kunnes se aikarahdattiin vuoden 1978 loppupuolella Puolaan, Polferriesille. Alus palasi Suomeen Silja Linen liikenteeseen kesäsesogiksi 1979, jonka jälkeen se aikarahdattiin ja lopulta myytiin Kreikkaan, jossa se sai nimen Mediterranean Sun. Toiselle kreikkalaisvarustamolle siirryttyään vuonna 1982 alus sai nimekseen Odysseas Elytis.
Vuonna 1985 alus myytiin bahamalaiselle Sky Cruises -varustamolle, joka antoi aluksen nimeksi Scandinavian Sky.
Vuonna 1989 alus myytiin Palkkiyhtymä Oy:lle, siirrettiin Helsinki–Tallinna-reitille ja nimettiin Tallinkiksi. Vuonna 1993 Palkkiyhtymä myi 49 prosenttia omistusosuudestaan Estonian Shipping Companylle.
22. huhtikuuta 1995 alus törmäsi Suomenlinnan Kustaanmiekan rantaan ja oli vähällä upota. Vauriot korjattiin, mutta jo seuraavana vuonna alus makuutettiin. Laiturissa maannut alus myytiin heinäkuussa 1997 Florence Marille Panamaan ja nimettiin Mama Tanzaniaksi, mutta alus ei koskaan aloittanut liikennöintiä kyseisen omistajan operoimana. Syksyllä 1998 alus myytiin Egyptiin ja sai nimekseen Eltor.
Kesäkuussa 2001 alus myytiin Yakima Navigation -varustamolle Panamaan ja nimettiin Monte Carloksi. Saman vuoden lokakuussa nimeksi kuitenkin vaihdettiin El Safa, joka vuonna 2005 lyhentyi Safaksi. Alus romutettiin vuonna 2005 Intiassa.
Spartak
Spartak voi tarkoittaa
Eero Salonen
Eero Ilmari Salonen (25. heinäkuuta 1932 Helsinki – 22. toukokuuta 2006 Thaimaa) oli suomalainen koripalloilija.
Salonen kuului Suomen koripallomaajoukkueeseen, joka edusti maata Helsingin olympialaisissa 1952. Suomessa 180 cm pitkä Salonen edusti Helsingin Jyryä.
The Blessed Hellride
The Blessed Hellride on heavy metal -yhtye Black Label Societyn albumi vuodelta 2003.
Kokoonpano
Vierailevat muusikot
Britannian Grand Prix 1982
Britannian Grand Prix 1982 oli Formula 1 -sarjan osakilpailu, joka ajettiin 18. heinäkuuta 1982 Brands Hatchin radalla Britanniassa. Kilpailun voitti McLarenilla ajanut Niki Lauda, jolle voitto oli kauden toinen.
Vihuri
Vihuri viittaa seuraaviin:
Escanaba
Escanaba on kaupunki Michiganin osavaltion Yläniemimaalla Yhdysvalloissa. Sen väkiluku oli vuoden väestönlaskennassa 12 616. Escanaba on Deltan piirikunnan hallintokeskus.
Karlstadin yliopisto
Karlstadin yliopisto on valtion yliopisto Karlstadin kaupungissa, Ruotsissa. Se sai yliopiston aseman vuonna 1999 toimittuaan sitä ennen korkeakouluna (högskolan). Vuonna 2015 yliopistossa oli noin 16 000 opiskelijaa ja 1 200 työntekijää.
Yliopiston tunnuslause on latinankielinen Sapere aude, Uskalla tietää, jota muun muassa Immanuel Kant käytti valistuksen tunnuslauseena.
Yliopistossa on vuodesta 2006 lähtien ollut neljä tiedekuntaa. Arvikan musiikkikorkeakoulu Musikhögskolan Ingesund liitettiin 2002 yliopistoon ja on sen ainoa osasto, joka ei sijaitse Karlstadissa.
Primordiaalinen musta aukko
Primordiaalinen musta aukko tai alkuperäinen musta aukko on hypoteettinen musta aukko, joka on muodostunut pian alkuräjähdyksen jälkeen.
Historiaa
Jotkut tutkijat ovat esittäneet, että LIGO:n 2015 havaitsemassa mustien aukkojen yhteentörmäyksessä osallisina olleet aukot olisivat olleet primordiaalisia, koska ne olivat epätavallisen massiivisia stellaarisiksi mustiksi aukoiksi. LIGO:n havaintojen jälkeen kiinnostus mahdollisten 1-100 Auringon massan primordiaalisten aukkojen olemassaoloon on elpynyt.
Centrochelys
Centrochelys on maakilpikonnien heimoon kuuluva kilpikonnasuku. Ainoa elossa oleva laji on kannuskilpikonna (Centrochelys sulcata), jonka lisäksi sukuun luetaan myös useita sukupuuttoon kuolleita lajeja. Vanhimmat suvulle kuuluvat fossiilit on ajoitettu mioseenin lopulle tai plioseenin alulle. Nykyinen kannuskilpikonna elää Afrikan mantereella Saharan eteläosissa, mutta sukupuuttoon kuolleiden lajien fossiileita on löydetty Kap Verdestä, Kanariansaarilta, Marokosta ja Maltalta. Kannuskilpikonnan kilpi voi kasvaa 80-senttiseksi, ja eläin kuuluu suurimpiin elossa oleviin maakilpikonnalajeihin. Osa sukupuuttoon kuolleista Centrochelys-lajeista oli vieläkin suurempia, esimerkiksi Centrochelys marocanan kilven pituus oli jopa 180–200 senttiä. pienoiskuva|vasen|[[Centrochelys burchardin malli]]
Primordiaalinen musta aukko
Muodostuminen
Primordiaalisten mustien aukkojen oletetaan muodostuneen varhaisessa maailmankaikkeudessa (< 1 s). Olennainen vaatimus on varhaisen universumin tiheyden vaihtelu, josta on paikoitellen seurannut gravitaation aiheuttama luhistuminen mustaksi aukoksi. Tähän katsotaan vaadittavan tiheysero (missä \rho on maailmankaikkeuden tiheys.
Ominaisuudet
Riippuen käytetystä mallista, primordiaalisten mustien aukkojen alkumassa voisi vaihdella 10-8 kg:sta (ns. Planckin reliikit) tuhansiin Auringon massoihin. Alle 1011 kg massaiset aukot ovat kuitenkin haihtuneet Hawkingin säteilyn takia ennen nykyhetkeä, jos ne eivät ole törmänneet toisiinsa ja sulautuneet massiivisemmiksi aukoiksi. Primordiaaliset mustat aukot ovat ei-baryonisia, joten ne ovat mahdollinen selitys pimeälle aineelle. Kvasaarien mikrolinssiefektien perusteella on kuitenkin arvioitu, että mustien aukkojen osuus pimeästä aineesta on vähemmän kuin puolet. Ne voisivat myös toimia siemeninä galaksien keskustoissa sijaitseville supermassiivisille mustille aukoille.
Daedalic Entertainment
Daedalic Entertainment on saksalainen videopelien kehittäjä ja julkaisija.
Yhtiö on tullut tunnetuksi muun muassa Deponia seikkailupelien kehittäjänä.
Historia
Yhtiö julkaisi Taru sormusten herrasta -sarjaan perustuvan pelin The Lord of the Rings: Gollum toukokuussa 2023 vuosien kehityksen ja viivästyksien jälkeen. Kesäkuussa 2023 yhtiö kertoi lopettavansa pelien kehityksen ja keskittyvänsä niiden julkaisuun. Samalla yhtiö irtisanoo 25 henkilöä ja peruu suunnitellun jatko-osan kehityksen. Pelin kehityksestä ilmoitettiin vuonna 2019 jolloin julkaisua suunniteltiin vuodelle 2021.
Pasilan konepaja
Pasilan konepaja oli Helsingin Vallilan kaupunginosassa Aleksis Kiven kadun, Sturenkadun ja Teollisuuskadun välisellä alueella vuosina 1903–2001 toiminut Valtionrautateiden ja sittemmin VR-Yhtymän konepaja, jossa valmistettiin ja huollettiin rautatievaunuja. Se oli Helsingin suurimpia yksittäisiä työpaikkoja.
Konepajan alue kuuluu valtakunnallisesti merkittäviin rakennettuihin kulttuuriympäristöihin, ja se on kulttuurihistoriallisesti, teollisuushistoriallisesti ja rakennustaiteellisesti arvokas. Alueella on teollisen toiminnan päätyttyä järjestetty kaupallista- ja kulttuuritoimintaa.
Historia
pienoiskuva|vasen|Vaunuja konepajalla vuonna 1976. pienoiskuva|vasen|Konepajan entinen voimalaitos pienoiskuva|Vanha pääkonttorirakennus Aleksis Kiven kadun varrella.
Taustaa
Helsingin päärautatieaseman yhteyteen oli jo vuonna 1861 perustettu Helsingin konepaja, joka kuitenkin kävi vuosisadan lopulla ahtaaksi, ja toimintaa oli laajennettava muualle. Päätös uuden konepajan rakentamisesta Sörnäisten satamaradan varrelle tehtiin vuonna 1898. Silloisen kaupunkialueen ulkopuolelta ostettiin entinen laidunalue. Rakennustyöt alkoivat seuraavana vuonna. Bruno Granholmin suunnittelemat suuret tehdashallit valmistuivat vuonna 1901 ja Aleksis Kiven kadun varren konttorirakennus vuonna 1900. Samoihin aikoihin keskustasta siirrettiin pohjoisemmaksi myös veturitallit, kun Pasilan veturitallit valmistuivat nykyiseen Keski-Pasilaan 1800–1900-lukujen vaihteessa. Veturien valmistus pysyi kuitenkin päärautatieaseman luona, kunnes sen toiminta siirrettiin Hyvinkään konepajalle 1950-luvulla.
Toiminta
Toiminta konepajalla käynnistyi vuonna 1903. Suurin kokoonpanohalli oli yli hehtaarin laajuinen. Alueelle rakennettiin lisää konepajan rakennuksia 1980-luvulle saakka. Henkilökuntaa oli enimmillään 1950-luvun lopulla noin 1 500. Konepaja muodosti 14 hehtaarin kokoisen kaupunginosamaisen alueen, jonka palveluihin kuuluivat muun muassa kauppa, lääkäri ja oppilaskoulu. Virallisesti konepaja kuului alun perin Alppilaan, kunnes kaikki Aleksis Kiven kadun pohjoispuoliset teollisuuskorttelit siirrettiin osaksi Vallilaa vuonna 1959.
Konepajan suuri ammattiosasto oli erityisesti sotien jälkeisinä vuosikymmeninä yksi kommunistien tärkeimmistä tukikohdista pääkaupungissa.
Toimintansa aikana konepaja valmisti pääosan Suomessa käytetyistä puisista matkustajavaunuista, niin sanotusta sinisestä kalustosta ja kaikki lähiliikenteen teräsvaunut. Konepajan toiminta ajettiin alas asteittain 1990-luvun aikana. Vaunujen valmistuksen päätyttyä konepajaa käytettiin matkustajavaunujen ja sähköjunien huollossa. Viimeisinä VR:n toimintoina konepaja-alueella toimivat muun muassa VR Koulutuskeskus ja VR Keskitetyt toiminnot (entinen VR Teknologia). Koulutus siirtyi Kouvolaan vuonna 2014 Kouvolan Rautatie- ja Aikuiskoulutus Oy:lle ja Keskitetyt toiminnot siirtyivät viimeisenä konepajalla toimineena VR:n yksikkönä Ilmalaan toukokuussa 2017.
Konepajan uudemmissa sähköjunahalleissa raideliikenteeseen liittyvä toiminta jatkui vuoteen 2018 asti. Bombardier teki siellä määräaikaishuoltoja HKL:n Variotram-vaunuille.
Nykytila ja uusiokäyttö
pienoiskuva|Media-alan yritysten rakennus pienoiskuva|Aluskehyshalli kirpputorin aikoina Konepajan ja sen entisen ratapihan alueelle sekä niiden lähiympäristöön on 2000-luvulla rakennettu Konepaja-niminen asuinkaupunginosa. Alueelle kehitetään myös the Train Factory -nimistä kulttuuri-, viihde-, toimisto- ja shoppailukeskittymää. Sturenkadun varteen rakentuu uusia toimistotaloja.
1900-luvun taitteessa rakennetut teollisuushallit on suojeltu ja otettu uuteen käyttöön. Niitä kutsutaan nykyisin Vallilan makasiineiksi. Rakennukset ovat löytäneet konepajatoiminnan loputtua monenlaista uutta käyttöä: halleissa on media-alan yritysten keskittymä,  urheilutiloja, toimistoja, katsastusasema ja rakennuskonevuokraamo. Kesällä 2021 alueella toimi tuhatpaikkainen jättiterassi.
Osa konepajan rakennuksista on purettu lakkautuksen jälkeisinä vuosikymmeninä; nämä ovat olleet pääosin varastoja Aleksis Kiven kadun ja Sturenkadun varrella sekä ratapihalla sijainnut punatiilinen halli.
Konepajan suosio media-alalla johtuu hallien kattoikkunoista ja avoimista tiloista. Halleissa on kuvattu muun muassa televisiomainoksia.
Aluskehyshallissa toimi yli kymmenen vuotta konepaja-ajan jälkeen kirpputori Valtteri. Kirpputorin tiloihin remontoitiin Amer Sports Oyj:n pääkonttori.
Basic Instinct – vaiston varassa
Basic Instinct – Vaiston varassa on eroottinen jännityselokuva vuodelta 1992. Sen ohjasi Paul Verhoeven, päärooleja näyttelevät Michael Douglas ja Sharon Stone.
Elokuvassa Catherine Tramell (Sharon Stone) on kirjailija, jonka petikumppanit kuolevat hänen kirjoihinsa perustuvilla tavoilla. Nick Curran (Michael Douglas) on poliisi, joka uskoo naisen syyttömyyteen ja ajautuu suhteeseen tämän kanssa.
Pasilan konepaja
Nykytila ja uusiokäyttö
Vuonna 2015 vanhaan kokoonpanohalliin perustettiin uusi kirpputori- ja tapahtumapaikka, Konepajan Bruno. Kolme vuotta myöhemmin toimitilat osti entinen Yhdysvaltain suurlähettiläs Bruce Oreck yhteistyökumppaneineen kehittääkseen siitä Helsingin uudeksi olohuoneeksi luonnehtimaansa the Train Factory -kokonaisuutta. VR:n ja Oreckin kauppaan kuului myös maalaamo ja Teollisuuskadun varressa oleva konepajan pohjoisin osa, sähköjunahalli. Vuonna 2022 Helsingin kaupunki alkoi valmistella asemakaavamuutosta, jonka tarkoitus on purkaa sähköjunahalli ja rakentaa sen tilalle hotelli sekä toimisto- ja liiketiloja. Uudisrakennushankkeesta järjestettiin suunnittelukilpailu, jonka voitti A Roof for Helsinki -niminen ehdotus. Suunnitelmaan kuuluu muun muassa yksi tornitalo.
Basic Instinct – vaiston varassa
Seksuaalivähemmistöjen edustajat vastustivat ja häiritsivät elokuvan kuvauksia San Franciscossa, koska pidettiin loukkaavana, että murhaaja on biseksuaali. Basic Instinct sai aikanaan paljon julkisuutta kohtauksesta, jossa näyttelijä Sharon Stone ristii jalkansa ilman alushousuja. Catherine Tramellin roolista Stone sai ensimmäisen Golden Globe -ehdokkuutensa.
Leo Häppölä
Leo Kustaa Häppölä (1. helmikuuta 1911 Tuulos – 3. heinäkuuta 1998 Tuulos) oli suomalainen maanviljelijä, joka toimi Maalaisliitto-Keskustapuolueen kansanedustajana ja ministerinä 1950- ja 1960-luvuilla.
Basic Instinct – vaiston varassa
Vastaanotto
Ensi-ilta-arviossa Helsingin Sanomain Mikael Fränti luonnehtii Basic Instinctiä ”suurimmalla mahdollisella ammattitaidolla ja rahalla tehdyksi eroottiseksi ja psykologiseksi väkivaltatrilleriksi”, joka matkii Alfred Hitchcockin Vertigoa mutta ei tavoita tämän tyylikkyyttä, monikerroksisuutta eikä ”muotoratkaisujen nerokkuutta”.
Pasilan konepaja
Aiheesta muualla
60.19145°N, 24.94958°W
Leo Häppölä
Häppölän vanhemmat olivat maanviljelijä Kalle Vihtori Häppölä ja Linda Aleksandra Tikka. Hän kävi kansakoulun ja valmistui 1935 maatalousnormaalikoulusta. Vuodesta 1937 lähtien Häppölä viljeli Tuuloksessa omistamaansa Pohjoisten kartanoa. Häppölä oli maalaisliiton kansanedustajana 1951–1965 ja keskustapuolueen kansanedustajana 1965–1970 edustaen Hämeen läänin eteläistä vaalipiiriä. Hän oli eduskunnan maatalousvaliokunnan puheenjohtajana 1958 ja 1962–1964 sekä maa- ja metsätalousvaliokunnan puheenjohtajana 1965–1969.
Häppölä toimi puolustusministerinä Sukselaisen II hallituksessa 1959–1961. Hän oli presidentin valitsijamiehenä vuosien 1956, 1962 ja 1968 presidentinvaaleissa ja oli kunnallispolitiikassa mukana Tuuloksen kunnanvaltuuston puheenjohtajana ja kunnanhallituksen jäsenenä. Häppölä oli jäsenenä muun muassa Metsätalouden neuvottelukunnassa, Maalaisliiton puoluevaltuuskunnassa ja MTK:n valtuuskunnassa.
Basic Instinct – vaiston varassa
Vastaanotto
Video-oppaassa vuodelta 1994 Bello Romano kutsuu Basic Instinctiä tyylikkääksi trilleriksi, jossa ohjaaja Verhoeven pitää ”hikisen katsojansa” otteessaan loppuun asti. Hän antoi elokuvalle neljä tähteä viidestä, mikä vastaa sanallista arviota ”erinomainen”.
Leo Häppölä
Häppölä sai kunnallisneuvoksen arvonimen 1966. Hänen harrastuksiinsa kuului kotiseutututkimus.
Häppölä oli naimisissa vuosina 1937–1963 Hellä Aliisa Kaloisen kanssa. Jäätyään leskeksi hän meni uusiin naimisiin 1966 Anna Margareeta Latvalahden (entinen Ahola) kanssa. Toisen kerran jäätyään leskeksi Leo Häppölä meni naimisiin Inkeri Sipilä-Häppölän kanssa.
Sähkömekaniikka
Sähkömekaniikka käsittelee ja yhdistää sähkötekniikan ja konetekniikan prosesseja sekä niihin liittyviä laitteita ja komponentteja. Esimerkiksi rele tai sähköinen kirjoituskone on sähkömekaaninen laite.
Sähkömekaniikan tutkimusta tehdään Suomessa mm. Aalto-yliopistossa sekä Tampereen teknillisessä yliopistossa. Niissä tutkitaan muun muassa magneettisten materiaalien erilaisia ominaisuuksia mallintamisen avulla. Lisäksi tutkitaan sähkökoneiden, kuten muuntajien ja sähkömoottorien toimintaa mallintamisen ja mittaamisen avulla.
Titi Buengo
thumb|Titi Buengo André "Titi" Buengo (s. 11. helmikuuta 1980 Luanda) on angolalainen jalkapalloilija. Hän pelaa kärkihyökkääjänä. Seuratasolla hän on pelannut muun muassa Ranskassa.
Buengo kuului Angolan jalkapallomaajoukkueeseen Saksan vuoden 2006 MM-kisoissa mutta ei päässyt yhdessäkään ottelussa kentälle.
Vaikka Buengo on angolalainen hän ei osaa puhua portugalia vaan puhuu ranskaa.
Loinen
thumb|Malarialoinen Loinen eli parasiitti on eliö, joka elää toisen eliön, isäntäeliön, kudoksissa (sisäloiset), iholla, turkissa tai läheisyydessä (ulkoloiset) aiheuttaen isäntälajille vahinkoa. Loisimisessa eli parasitoimisessa on tavallista, ettei loinen ole isännälleen kohtalokas, vaikka joskus haittoja voikin ilmetä. Mikäli organismi tappaa isäntänsä tarkoituksellisesti, sen sanotaan olevan parasitoidi.
GIF Sundsvall
GIF Sundsvall, Giffarna, Norrlandslaget on 1903 perustettu ruotsalainen jalkapalloseura Sundsvallista. Seura on parhaimmillaan sijoittunut Allsvenskanissa viidenneksi kaudella 1988. Kaudella 2019 joukkue putosi Allsvenskanista Superettaniin mutta nousi kauden 2021 päätteeksi takaisin pääsarjaan.
Loinen
Loiset ovat useimmiten isäntäänsä pienempiä. Myös loisilla voi olla loisia, jolloin puhutaan hyperparasiiteista eli loisenloisista.
Yleensä loiset ovat erikoistuneet tiettyihin isäntäeliöihin eivätkä kykene häiritsemään toisenlaisia isäntäeliöitä tai lisääntymään niiden yhteydessä. Jotkin loiset ovat ihmiselle hyödyksi, kuten biologisessa torjunnassa käytetyt tuhohyönteisten loiset.
Myös kasvi- ja sienikunnissa on loisia, esimerkiksi rafflesiat ja tuulenpesäsienet.
Aiheesta muualla
Parasitose
Luettelo maailman painavimmista ihmisistä
Tämä artikkeli käsittää luettelon maailman painavimmista ihmisistä. Luettelossa ovat mukana ne henkilöt, jotka ovat painaneet yli 450 kilogrammaa.
Berkeley Breathed
pienoiskuva|Berkeley Breathed vuonna 2008.Berkeley Breathed (s. 21. kesäkuuta 1957 Encino, Kalifornia) on yhdysvaltalainen sarjakuvapiirtäjä ja kirjailija. Hän on piirtänyt satiirisia strippisarjakuvia Bloom County (1980–1989, 2015–), Outland (1989–1995) ja Opus (2003–2008), joissa esiintyivät osin samat hahmot, tunnetuimpina naiivi Opus-pingviini ja ruma Bill-kissa.
Breathed opiskeli valokuvajournalismia Texasin yliopistossa Austinissa ja piirsi opiskeluaikanaan Academia Waltz -nimistä sarjakuvaa opiskelijalehti Daily Texaniin. Washington Post Writers Group -lehtisyndikaatti otti häneen yhteyttä ja valmistuttuaan vuonna 1980 hän aloitti syndikoidun Bloom Countyn piirtämisen. Ajankohtaisia ilmiöitä käsitellyt ja usein kiistanalaisiin aiheisiin kantaa ottanut Bloom County ilmestyi parhaimmillaan 1 300 lehdessä ja sai Yhdysvalloissa kulttimaineen. Breathed sai vuonna 1987 Bloom Countyn ansiosta pilapiirtämisen Pulitzer-palkinnon, mikä herätti kritiikkiä joidenkin perinteisten pilapiirtäjien keskuudessa. Breathed lopetti Bloom Countyn yhdeksän vuoden jälkeen, mutta perusti sen seuraajaksi Outland-sarjakuvan, joka ilmestyi vain sunnuntaistrippeinä ja jatkui kuusi vuotta. Vuonna 2003 hän elvytti hahmonsa jälleen sarjakuvassa Opus, joka ilmestyi myös vain sunnuntaisin. Breathed lopetti tämänkin sarjan marraskuussa 2008 ja vetäytyi jälleen alalta seitsemän vuoden ajaksi. Heinäkuussa 2015 hän ryhtyi jatkamaan alkuperäistä sarjaansa nimellä Bloom County 2015, mutta julkaisee strippejä nyt pelkästään omalla Facebook-sivullaan.
Vuosina 1995–2003, jolloin Breathed ei piirtänyt sarjakuvia, hän julkaisi useita lastenkirjoja. Breathed on sekä sarjakuvissaan että kirjoissaan ottanut kantaa varsinkin eläinten kaltoinkohteluun ja hän on aktiivinen eläinsuojelujärjestö PETA:ssa.
Ilpo Seppälä
Ilpo Kalervo Seppälä (26. lokakuuta 1953 Viitasaari) on suomalainen painija, joka ylsi kreikkalais-roomalaisessa painissa MM-pronssille Oslossa 1981.
Ilpo Seppälä työskentelee palvelupäällikkönä Veikkauksessa.
Loreley
thumb|Loreleyn kallio ja Rein ylävirran suunnasta nähtynä. thumb|Panoraamakuva Loreleysta vastarannalta nähtynä. thumb|Ihmisiä jäätyneellä Reinillä talvella 1928–1929. Taustalla Loreley.
Paikan nimen taustaa
Loreleyn nimi tulee mahdollisesti vanhan Reininmaan murteen sanoista lureln (’kuiskata’) ja ley (’kallio’), eli kyseessä olisi ”kuiskaava kallio”. Virtaukset ja pieni vesiputous, joka oli näkyvissä vielä 1800-luvun alussa, saivat aikaan kuiskaavan äänen, jota kallion erikoinen kaiku vahvisti. Ääntä on vaikeaa kuulla enää nykyään alueen kaupungistumisen takia. Toinen teoria johtaa nimen alkuosan sanasta luren (’vaania’), jolloin nimi tarkoittaisi ”vaanivaa kalliota” ja viittaisi joella sattuneisiin onnettomuuksiin.
Legendat ja kansantarinat
Kallioon liittyy monia legendoja ja kansantarinoita. Saksalainen kansantarina kertoo, että Loreley-niminen merenneito tai näkki istuu kalliolla ja yrittää lumota laulullaan joella ohi matkustavia ihmisiä, houkutella nämä kuolemaan. Vastaavaa tekivät muinaisen Kreikan seireenit.
Eräänlaisen legendan Loreleista kehitti saksalainen kirjailija Clemens Brentano romaanissaan Godwi oder Das steinerne Bild der Mutter (1801). Häntä oli siihen innoittanut Ovidiuksen myytti Ekhosta ja Narkissoksesta. Brentano on kirjoittanut useita versioita Lorelein tarinasta. Toinen tunnettu Loreleista kirjoittanut oli saksalainen runoilija Heinrich Heine.
Nimi Loreley on myös levinnyt laajalle kulttuurin eri osa-alueilla: useita musiikkikappaleita on nimetty Loreleyksi, on sen nimisiä runoja ja ooppera, henkilöitä kirjallisuudessa ja elokuvissa.
Aiheesta muualla
50.13944°N, 7.72889°W
Roberto Dinamite
thumb|Roberto Dinamite Carlos Roberto de Oliveira (13. huhtikuuta 1954 Duque de Caxias, Rio de Janeiron osavaltio – 8. tammikuuta 2023 Rio de Janeiro ) paremmin tunnettu nimellä Roberto Dinamite oli brasilialainen jalkapallohyökkääjä ja myöhemmin poliitikko.
Ura
Roberto Dinamite voitti Brasilian-mestaruuden Vasco da Gaman joukkueessa vuonna 1974. Hän voitti Brasilian pääsarjan maalikuninkuuden vuosina 1974 ja 1984 tehtyään kummallakin kaudella 16 maalia. Hän edusti ammattilaisurallaan seuraavia seuroja:
Roberto Dinamite pelasi Brasilian jalkapallomaajoukkueessa vuosina 1975–1984 kaikkiaan 38 maaottelua ja teki 20 maalia. MM-kilpailuissa 1978 hän oli kahdessa ensimmäisessä ottelussa vaihtopenkillä, mutta pelasi loput viisi ottelua kokonaisuudessaan Brasilian saavuttaessa pronssia. Hän teki alkulohko-ottelussa maalin Itävaltaa ja jatkolohkossa kaksi maalia Puolaa vastaan. MM-kilpailuissa 1982 hän kuului Brasilian joukkueeseen, muttei saanut peliaikaa.
Roberto Dinamite pelasi Copa Américassa Brasilian pronssijoukkueissa kaksi ottelua 1975 ja yhden ottelun, jossa teki maalinkin, 1979. Vuoden 1983 turnauksessa hän voitti maalintekijätilaston tehtyään kolme maalia seitsemässä ottelussa. Brasilia saavutti kisoissa hopeaa.
Tuukka Etula
Tuukka Etula (s. 4. kesäkuuta 2001 Alajärvi) on suomalainen pesäpalloilja. Etula edustaa Superpesiksessä pelaavia Alajärven Ankkureita. Alajärven Ankkurit on myös Etulan kasvattajaseura. Hän pelaa sisäpelissä kotiuttajana ja ulkokentällä kolmoskopparina. Etula on pelannut kolme Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut yhden juoksun ja kerännyt viisi kärkilyöntipistettä.
Atik Ali
Ali on sukutaustaltaan suomentataari. Hän valmistui ylioppilaaksi Helsingin Suomalaisesta Yhteiskoulusta vuonna 1982. Hän valmistui oikeustieteen kandidaatiksi 1988 Helsingin yliopiston oikeustieteellisestä tiedekunnasta, ja hänelle myönnettiin varatuomarin arvo vuotta myöhemmin. Ali perusti oman lakitoimiston vuonna 1990. Vuonna 2015 hän aloitti Uskot-foorumin puheenjohtajana. Alin toimiessa foorumin puheenjohtajana ulkoministeri Timo Soini kutsui hänet Ulkoministeriön Ihmisoikeudet ulkopolitiikassa -verkoston asiantuntijaksi.
Presidentti Sauli Niinistö myönsi vuonna 2020 Alille Suomen leijonan I luokan ritarimerkin.
Alin mukaan islamiin usein yhdistetyllä naisten huivipakolla ei ole Koraaniin pohjautuvaa uskonnollista perustaa, vaan sen käyttö pohjautuu tulkintaan. Hän pitää käytäntöä alistavana, jos alaikäinen pakotetaan pukemaan huivi. Hän myös vastustaa hijabin käytön sallimista poliiseille, koska katsoo näkyvän uskonnollisen tunnusmerkin vaarantavan poliisin puolueettomuuden eri uskoa tunnustavien osapuolten silmissä.
Timo Koskinen
Timo Koskinen (s. 1965) on suomalainen pianisti.
Koskinen opiskeli pianonsoittoa Sibelius-Akatemian nuorisokoulutuksessa Liisa Pohjolan ja Matti Raekallion johdolla 1979–84, Chopin-akatemiassa Varsovassa Andrzej Stefañskin johdolla 1984–85 ja Sibelius-Akatemian solistisella osastolla 1987–90 Yrjö Carlsonin, Mervi Kiannon ja Erik T. Tawaststjernan johdolla. Hän suoritti pianonsoiton A-tutkinnon 1989.
Koskinen on toiminut Paimion seurakunnan kanttorina 1987–93 ja Sibelius-Akatemian kamaripianistilehtorina vuodesta 1993. Hän piti ensikonserttinsa Helsingissä vuonna 1990.
Perun maantiede
Perun maantiede kertoo Perun maantieteestä. Peru sijaitsee Etelä-Amerikan Tyynenmeren rannikolta itään päin. Sen pohjoispuolella ovat Ecuador ja Kolumbia, itäpuolella ovat Brasilia ja Bolivia ja eteläpuolella on Chile.
Maastonmuodot ja vesistöt
Tyynenmeren rannikolla on alankoalue, jota reunustaa Andien vuorijono. Maan kaakkoisosassa on vuoriylänköä. Maan koillisosa kuuluu Amazonin alankoon, josta suurin osa on sademetsää. Rannikon alankoalue ulottuu rannikolta 50–150 km sisämaahan päin. Se on suurimmalta osin aavikkoa. Perun alueen Andit jakautuvat kolmeen vuorijonoon, jotka ovat Länsi-Kordillieerit, Keski-Kordillieerit ja Itä-Kordillieerit. Maan kaakkoisosassa on Altiplanon ylänkö, jonka korkeus vaihtelee 3 500 metristä 4 200 metriin. Ylänköalueella on aromaata, missä kasvaa pensaikkoa ja ruohostoa.
Länsi-Kordillieerien ja Keski-Kordillieerien välissä on joki Marañón laaksoineen ja Keski-Kordillieerien ja Itä-Kordillieerien välissä on joki Huallaga. Nämä joet yhtyvät maan koillisosassa Amazoniin. Altiplanon ylänköalueella sijaitseva Titicacajärvi on Perun ja Bolivian rajaseudulla. Andien ylänköalueelta saavat alkunsa useat Amazonin sivujoet, jotka virtaavat kapeissa solissa. Perun ja Kolumbian rajalla virtaa joki Putumayo.
Ilmasto
Amazonin alangolla vallitsee tyypillinen trooppinen ilmasto, mutta vuoristoalueilla on huomattavasti kylmempää ja lumiraja on noin 3000 metrin korkeudessa. Itätuulten tuoman kostean ilman vuoksi Amazonin alangolla on sateisinta. Tyynellämerellä puhaltaa kylmä Humboldtin merivirta, joka viilentää rannikkoseudun ilmastoa. Sama merivirta estää kostean ilman tulon Tyyneltämereltä Perun rannikolle ja tämän vuoksi rannikkoseutu on hyvin kuivaa. Rannikkoseudulla ja Andien alarinteillä on kesäkuusta lokakuulle usein sankkaa sumua.
Luonto
Rannikkoalueella kasvillisuus on enimmäkseen kaktuksia ja piikkipensaita. Amazonin alangolla kasvillisuus on trooppista sademetsää, missä kasvavia puita ovat setrit, mahonki ja kiinapuut. Andien rinteillä noin 2000 metrin korkeudessa kasvillisuus muuttuu ensin nummeksi ja vielä korkeammalla tundraksi. Perun luonnossa esiintyviä nisäkkäitä ovat puumat, jaguaarit, laiskiaiset ja tapiirit. Vuoristoissa elää karuun maastoon ja ohueen ilmaan sopeutuneita laamoja ja alpakoita, jotka ovat joskus puolikesyjä. Linnustoon kuuluu isoin lentokykyinen lintu, andienkondori. Lisäksi linnustoon kuuluvat merimetsot, pelikaanit, suulat ja lokit.
Manún kansallispuisto on Perun laajin kansallispuisto (1,5 miljoonaa hehtaaria) ja Unescon maailmanperintökohde vuodesta 1987.
Olavi Salsola
Olavi Armas Tapani Salsola (26. joulukuuta 1933 Keuruu – 8. lokakuuta 1995 Rauma) oli keskimatkojen juoksija ja yhdessä Olavi Salosen kanssa viimeisin suomalainen 1 500 metrin juoksun maailmanennätysmies. Hän kuului 1950-luvulla suomalaiseen keskimatkojen Olavi-trioon Salonen, Salsola, Vuorisalo.
Klysma
Klysma oli antiikin aikainen kaupunki Egyptissä. Se sijaitsi Punaisenmeren rannalla lähellä nykyistä Suezin kaupunkia.
Olavi Salsola
Urheilu-ura
Olavi Salsolan paras arvokisasaavutus oli 1 500 metrin juoksun 12. sija Tukholman EM-kisoissa 1958. Melbournen 1956 olympialaisissa hän karsiutui alkuerässään.
Klysma
Maantiede
Klysma oli satamakaupunki, ja yksi Egyptin puolisen Punaisenmeren satamista Bereniken ja Myos Hormoksen ohella. Eusebios Kesarealainen kutsui samalla nimellä koko Heroopoliinlahtea eli nykyistä Suezinlahtea.
Olavi Salsola
Urheilu-ura
Salsola kilpaili 14 maaottelussa ja saavutti viisi lajivoittoa. Suomen mestaruuden hän voitti 800 metrillä kaksi kertaa ja 4 × 800 metrin viestijuoksussa myös kahdesti. Suomen ennätyksiä hän juoksi 1 500 metrin lisäksi 800 metrillä, 1 000 metrillä ja maililla.
Klysma
Historia
Klysman tiedetään olleen olemassa roomalaiselta kaudelta keisari Trajanuksen ajasta lähtien, ja se mahdollisesti perustettiin tuolloin. Antiikin lähteet mainitsevat kaupungin vain lyhyesti. Varhaisimmat maininnat ovat Klaudios Ptolemaiokselta, joka käytti siitä nimitystä Klysma frūrion eli ”Klysman linnoitus”, sekä Lukianokselta. Tabula Peutingerianassa kaupunki esiintyy nimellä Clysmo ja Itinerarium Antonini Augustissa nimillä Clysma ja Clisma. 300-luvun lopulla kaupungin mainitsee sen kautta matkannut Egeria. Samoihin aikoihin kaupungin lähistö toimi munkkilaisuuden keskuksena.
Israelin hallitus
Israelin hallitus on pääministerin kokoama ja johtama ylintä toimeenpanovaltaa käyttävä valtiollinen elin. Sen kokoonpano tulee hyväksyä knessetin äänestyksessä. Pääministerillä on valta erottaa ministereitä, mutta uudet ministerit on hyväksyttävä knessetissä.
Klysma
Historia
Myöhäisellä roomalaisella kaudella kaupunki kuului Augustamnica secundan provinssiin. Varhaisella kristillisellä kaudella kaupunki oli Leontopoliin metropoliitan alainen piispanistuin. Sen piispa Stefanos mainitaan Konstantinopolin toisen kirkolliskokouksen (553) osanottajien joukossa. Nykyisin Klysma on katolisen kirkon titulaaripiispan istuin.
Olavi Salsola
Urheilu-ura
Salsolan uran huippuhetki oli 1 500 metrin maailmanennätysaika 3.40,2 Turussa 11. heinäkuuta 1957. Myös toiseksi sijoittunut Olavi Salonen sai ennätyksen nimiinsä. Tulos kesti maailmanennätyksenä vain yhden vuorokauden ennen kuin Stanislav Jungwirth juoksi ajan 3.38,1. Vuonna 1955 Salsola alitti kaikkien aikojen toisena suomalaisena yhden minuutin ja 50 sekunnin rajan 800 metrillä. Hänen 1. heinäkuuta Helsingissä juoksema aikansa 1.49,1 oli uusi Suomen ennätys. Myöhemmin samassa kuussa 29. heinäkuuta hän juoksi Turussa 1 000 metrillä Suomen ennätyksen 2.21,5.
Israelin hallitus
Israelin nykyinen, järjestyksessä kolmaskymmeneskuudes hallitus on Bennett-Lapidin hallitus. Se astui virkaansa 13.6.2021.